Río Azul (Río Hondo)

De Río Azul (engelsch Blue Creek) is en 87 Kilometer langen Stroom, de in Guatemala, Mexiko un Belize flütt.

De Stroom hett sien Born in dat Departamento Petén in Guatemala. He flütt toeerst na Noordwesten un flütt in’n Río-Azul-Natschonaalpark mit’n Río Tikal tohoop. Von dor af an flütt de Stroom na Noordoosten un över de Grenz na Mexiko (Bundsstaat Campeche). Von de Steed af an, an de de mexikaanschen Bundsstaten Campeche un Quintana Roo un de Staat Belize openanner draapt, billt de Stroom de Grenz twüschen Quintana Roo/Mexiko op de een Sied un Orange Walk/Belize op de anner Sied. In’n Noordwesten von Tres Leguas/Blumenthal flütt de Río Azul oder Blue Creek, as he in Belize nöömt warrt, mit’n Río Hondo/Hondo River tohoop. De Hondo billt denn wieder de Grenz von Mexiko un Belize un münnt later in de Bucht von Chetumal, wat en Deel von de Karibische See is.

De Oort Blue Creek is na’n Stroom nöömt is.

Kategorie:Stroom
Kategorie:Departamento Petén
Kategorie:Mexiko
Kategorie:Belize